Раман аўтара хоць і выйшаў напрыканцы 2015 года, але згадаць яго трэба абавязкова, бо за 9 месяцаў 2016 года былі прададзеныя ўсе 300 асобнікаў кнігі, а 1 лістапада кніжныя крамы пабачылі другі наклад рамана. Новы твор Бахарэвіча трапіў у шорт-ліст прэміі Гедройца і з’яўляецца адным з самых спампоўваемых на сайце kniharnia.by. Запытаецеся, чаму? Уся справа ў сюжэце рамана, дзе галоўнымі героямі з’яўляюцца банда дзевак, якія вырашылі кінуць выклік патрыярхальнаму грамадству пасродкам захвату цэлага турыстычнага аб’екта. Кніга чытаецца на адным дыханні і з’яўляецца, як сказаў сам аўтар на прэзентацыі, “феменісцкім раманам ад адного з самых патрыярхальных пісьменнікаў Беларусі цяперашняга часу”.